Forestillingene er sjablonmessige i den forstand at handlingen er bygget over et temmelig fast mønster, og de samme dukkene/rollefigurene benyttes i de ulike oppsetningene. De sentrale figurene er Punch og hans kone (Judy), deres spedbarn, en krokodille, en politimann og en klovn. Faste elementer i handlingen er slagsmål, tyveri, lureri, bedrag og voldsomheter. Alle slår hverandre eller blir slått, og spedbarnet blir ofte kastet ned en trapp.